text: আর্জেন্টিনায় বাস খাদে পড়ে ৪১ পুলিশ সদস্য নিহত | দৈনিক গৌড় বাংলা
  Home আন্তর্জাতিক আর্জেন্টিনায় বাস খাদে পড়ে ৪১ পুলিশ সদস্য নিহত
  আর্জেন্টিনায় পুলিশদের বহনকারী একটি বাস নিয়ন্ত্রণ হারিয়ে খাদে পড়ে গিয়ে ৪১ পুলিশ সদস্য নিহত হয়েছে বলে জানিয়েছে আন্তর্জাতিক সংবাদমাধ্যম। এ ঘটনায় আহত হয়েছে ১৯ জন।পুলিশ জানিয়েছে, আর্জেন্টিনার সশস্ত্র পুলিশদের বহনকারী ৩টি বাস সাল্টা শহরের দিকে যাচ্ছিলো। এর মধ্যে সেতু পার হতে গিয়ে একটি বাসের চাকা ফেটে যাওয়ায় বাসটির চালক নিয়ন্ত্রণ হারিয়ে ফেললে ৬০ ফিট নিচে গভীর খাদে পড়ে যায় সেটি।দেশটির উত্তর-পশ্চিমাঞ্চলীয় সাল্টা প্রদেশের রোসারিও ডেল ফুয়েন্তে শহরের কাছে এ দুর্ঘটনা ঘটে। পরে উদ্ধার কারি দল উদ্ধার কার্য চালায়।
  বাসটিতে ৬০ জন সশস্ত্র পুলিশ ছিলো। ৪১ পুলিশ সদস্য নিহত হয়েছে। আহত হয়েছে ১৯ জন। দুর্ঘটনায় মৃতের সংখ্যা আরো বাড়তে পারে। বেঁচে যাওয়া পুলিশ সদস্যদের নিকটস্থ হাসপাতালে নেয়া হয়েছে। 'রোসারিও ডি লা ফ্রনটেরা' শহরের মেয়র গুস্তাভো সোলিস এসব কথা গণমাধ্যমকে জানান। আর্জেন্টিনার প্রেসিডেন্ট মরিসিও ম্যাক্রি এ ঘটনায় নিহতদের পরিবারের প্রতি গভীর সমবেদনা জানিয়েছেন।